Tõsi - elektri hinna arvestamise osas ei ole selge, kas selle sees arvestati ka võrguteenuse tasusid, mis teatavasti on kõrgemad kui elektri hind ise.    Eestis on gaas ostujõudu arvestades ELi keskmisest kallim    ELis oli mullu gaasi hind eratarbijatele madalam kui Eestis ainult Rumeenias. Eestimaalaste  suhteliselt väikest ostujõud arvesse võttes oli siin gaas aga ELi keskmisest kallim, kirjutab E24.ee    Eestis oli gigadauli gaasi keskmine hind eratarbijatele eelmise aasta teisel poolel 11,14 eurot. Rumeenias maksis gaas 7,73 eurot. ELi keskmine oli 15,88 eurot. Kõige rohkem ehk 30,33 eurot maksis gaas Rootsis, millel järgnes Taani, teatas Eurostat eile.    Kui Eurostat võrdles ostujõu pariteediga korrigeeritud hindu, siis osutus kõige odavama gaasiga liikmesriigiks Luksemburg. Eesti hind oli  ELi keskmisest natuke kõrgem. Kalleim oli gaas inimeste ostujõudu arvestades Bulgaarias.    Eestis ja Bulgaarias on ELi odavaim elekter    Eestis oli mullu ELis eratarbijatele müüdava elektri odavuselt teisel kohal Bulgaaria järel. Elekter oli Eestis kordades odavam kui mõnes teises liikmesriigis.    100 kilovatt-tunni elektrienergia hind koos kõigi maksudega oli Eestis eratarbijatele eelmise aasta teisel poolel keskmiselt 10,04 eurot. Bulgaarias maksis elekter vaid 8,3  eurot. ELi keskmine hind oli 17,08 eurot. Kõige rohkem ehk 27,08 eurot maksis elekter Taanis, millele järgnes Saksamaa, teatas Eurostat eile.    Kui Eurostat võrdles ostujõu pariteediga korrigeeritud hindu, siis osutus kõige odavama elektriga liikmesriigiks Prantsusmaa. Eesti hind jäi ka siis ELi keskmisega võrreldes madalaks. Kalleim on elekter inimeste ostujõudu arvestades Ungaris.    Allikas: E24.ee